Malacogaster

Malacogaster er en slekt av biller der larvene er rovdyr som angriper skallbærende snegler. Hunnene hos disse billene ser ut som larver hele livet, såkalte larviforme hunner. De mangler helt vinger, fasettøyne og andre voksen-karakterer. Hannene ser ut som mer normale biller, med dekkvinger, fasettøyne og lange, kamformede antenner.

Utseende 
Små til middelsstore biller, kjønnene svært ulike.

Hannene er avlange biller med kraftige, sagtakkede antenner, gjerne svarte med rødt pronotum. Hodet er bredt og kort, synlig sett ovenfra (det vil si, det dekkes ikke av brystskjoldet). Pannen er nokså flat. Fasettøyne er små og utstående.  Antennene har 10-11 ledd og er festet under pannen like ved fasettøynene. De ganske lange, sagtakkede. Brystskjoldet (pronotum) er trapesformet med tydelig avsatte sidekanter. Dekkvingene er nokså myke og spriker gjerne noe i den bakerste halvdelen. De er dekket av fine, utstående hår. Beina er slanke. Alle føtter har fem ledd.

Hunnene er tykke, larveaktige, med korte bein og korte, trådformede antenner. Det er ikke noe tydelig skille mellom bryst- og bakkroppsledd bortsett fra at de førstnevnte har bein. Vinger mangler helt. Denne typen hunner blir kalt larviforme hunner og finnes også hos flere av familiene i gruppen Cantharoidea.

Levevis 
Voksne hanner kan ofte finnes på blomster eller i vegetasjonen. Hunnene lever på bakken, beveger seg lite og kan finnes under steiner eller i tomme sneglehus. Trolig bruker de feromoner til å lokke til seg de aktive hannene. Larvene er rovdyr som lever av skallbærende snegler. De dreper sneglen med et giftig bitt, skiller ut fordøyelsesenzymer og suger så i seg den delvis oppløste sneglen. De kan bore seg gjennom sneglehuset om det trengs. Noen arter i denne familien er viktige rovdyr på snegler og kan være nyttige ved at de holder bestandene av potensielt skadelige snegler i sjakk. Den norske arten er ganske sjelden.

Utbredelse 
Slekten har sin hovedutbredelse i Middelhavsområdet.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien skjellsmellere, Agrypninae
 Stammen sneglerovbiller, Drilini
 Slekten Malacogaster Bassi, 1833 – Europa, Afrika og Asia
 Malacogaster bassii P.H. Lucas, 1870
 Malacogaster holomelas Peyerimhoff, 1949
 Malacogaster maculiventris Reitter, 1894
 Malacogaster nigripes Schaufuss, 1867- Iberiske halvøy
 Malacogaster olcesei Pic, 1951
 Malacogaster passerinii Bassi, 1833- Iberiske halvøy
 Malacogaster rubripes Peyerimhoff, 1949
 Malacogaster rutllanti Alcaide, 1946
 Malacogaster theryi Pic, 1951
 Malacogaster tilloides Wollaston, 1864

Eksterne lenker 
 

Smellere
Biller formelt beskrevet i 1833
Dyr formelt beskrevet av Agostino Bassi